Repokoers weer aangepasLesetja Kganyago, goewerneur van die Suid-Afrikaanse Reserwebank Foto: Elmond Jiyane, GCIS Lesetja Kganyago, goewerneur van die Suid-Afrikaanse Reserwebank, het Donderdag bevestig dat die repokoers met 25 basispunte verhoog. Dit beteken die repokoers, die koers waarteen banke geld by die SARB leen, staan nou op 7%. Die prima leningskoers, die koers wat banke van klante eis, staan nou op 10.5%. Kganyago het gesê die styging is vanweë die toename in inflasie en ŉ onstuimige rand. Die SARB het die repokoers in Januarie met 50 basispunte verhoog tot 6.75% en die prima rentekoers tot 10.25%.